ทิสโก้ชี้จังหวะลงทุนทองคำขายกองใหม่
ทิสโก้ ส่งกองทุนใหม่ลงทุนทองคำ ตั้งเป้ากำไร 8% ภายใน 8 เดือน มองเศรษฐกิจโลกฟื้น หนุนราคาทองขยับ
15 ม.ค. 2556

ทิสโก้ ส่งกองทุนใหม่ลงทุนทองคำ ตั้งเป้ากำไร 8% ภายใน 8 เดือน มองเศรษฐกิจโลกฟื้น หนุนราคาทองขยับ
นายสาห์รัช ชัฎสุวรรณ ผู้อำนวย การฝ่ายการตลาดและที่ปรึกษาการลงทุน ธุรกิจกองทุนส่วนบุคคลและกองทุนรวม บริษัทหลักทรัพย์จัดการกองทุน (บลจ.) ทิสโก้ เปิดเผยว่า บริษัทเสนอขายกองทุนเปิด ทิสโก้ โกลด์ ทริกเกอร์ 8%#1 อายุโครง การประมาณ 8 เดือน หรือเลิกโครง การได้ก่อนครบกำหนดหากสร้างผลตอบแทนได้ 8% มูลค่าโครงการ 1,000 ล้านบาท โดยจะเปิดขายครั้งเดียววันที่ 1522 ม.ค. 2556 ลงทุนขั้นต่ำ 5,000 บาท 
กองทุนจะลงทุนในหน่วยลงทุนของกองทุน SPDR Gold Trust ซึ่ง เป็นกองทุนรวมอีทีเอฟที่จดทะเบียนซื้อขายในตลาดหลักทรัพย์ฮ่องกงมีนโยบายมุ่งเน้นการลงทุนในทองคำแท่งไม่น้อยกว่า 80% ของมูลค่าทรัพย์สินสุทธิของกองทุน
“ราคาทองคำในตลาดโลกปรับตัวลงมามากอยู่ในระดับที่ต่ำกว่า 1,700 เหรียญสหรัฐต่อออนซ์ ซึ่งเหมาะแก่การทยอยสะสมลงทุน โดยคาดว่าราคาทองคำน่าจะปรับตัวสูงขึ้นได้จากความต้องการลงทุนในทองคำของนักลงทุนที่มีต่อเนื่องและน่าจะเพิ่มขึ้นหลังเศรษฐกิจโลกปรับตัวดีขึ้น” นายสาห์รัช กล่าว
สำหรับผลการดำเนินงานกองทุนทองคำของบริษัทในปีที่ผ่านมา สร้างผลตอบแทนที่น่าพอใจมาก โดยกองทุนเปิด ทิสโก้ โกลด์ ฟันด์ ผลตอบแทนอยู่ที่ 7.24% และกองทุนเปิด ทิสโก้ โกลด์ ฟันด์ เพื่อการเลี้ยงชีพ ผลตอบตอบแทน 6.71% ซึ่งสูงเป็นอันดับ 1 และ 2 ในกลุ่มกองทุนทองคำ